Document ID: /roh_data/filtered/fineweb-2-filterrobots_roh.jsonl.gz/49989

Il provisori vala – cun interrupziuns – dapi il 2001. La fin dal 2015 aveva il Cussegl naziunal refusà da fixar il stop d'admissiun per medis en la lescha. Dapi lura vegn lavurà vi dad alternativas. Il 2019 va il reschim d'admissiun actual a fin, in nov n'è anc betg vegnì elavurà.
Il Cussegl federal aveva proponì ina soluziun il matg. Quella pretenda ina regulaziun dal dumber e pretaisas pli autas dals medis e da las medias. Ils chantuns duain pudair fixar in dumber maximal en champs spezials e regiuns. Il Cussegl naziunal discutescha questa proposta vers la fin da la sessiun d'enviern.
RR novitads 10:00